CELEX: 32018D1519
Language: et
Date: 2018-10-09 00:00:00
Title: Komisjoni rakendusotsus (EL) 2018/1519, 9. oktoober 2018, millega muudetakse rakendusotsust 2014/150/EL ajutise katse korraldamise kohta, mille raames kehtestatakse teatavad erandid nõukogu direktiiviga 66/402/EMÜ taimeliikide nisu, odra, kaera ja maisi populatsioonide turustamise kohta ette nähtud sätetest (teatavaks tehtud numbri C(2018) 5470 all) (EMPs kohaldatav tekst)

12.10.2018   
               
               
                  ET
               
               
                  Euroopa Liidu Teataja
               
               
                  L 256/65
               
            
         KOMISJONI RAKENDUSOTSUS (EL) 2018/1519,
         9. oktoober 2018,
         millega muudetakse rakendusotsust 2014/150/EL ajutise katse korraldamise kohta, mille raames kehtestatakse teatavad erandid nõukogu direktiiviga 66/402/EMÜ taimeliikide nisu, odra, kaera ja maisi populatsioonide turustamise kohta ette nähtud sätetest
         
            
               (teatavaks tehtud numbri C(2018) 5470 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (1) eriti selle artiklit 13a,
         ning arvestades järgmist:
         
                     (1)
                  
                  
                     Komisjoni rakendusotsusega 2014/150/EL (2) nähti ette ajutise katse tegemine kuni 31. detsembrini 2018, milles võivad osaleda kõik liikmesriigid ning mille eesmärk on hinnata, kas liikidesse Avena spp., Hordeum spp., Triticum spp. ja Zea mays L. kuuluvate populatsioonide (kõnealuse otsuse artikli 2 tähenduses) seemne turustamise eesmärgil tootmine ja turustamine võiks olla parem alternatiiv võrreldes sellise seemne turustamise takistamisega, mis ei vasta direktiivi 66/402/EMÜ artikli 2 lõike 1 punktides E, F ja G sätestatud teatavate liikide seemnete sordiomaduste nõuetele ning kõnealuse direktiivi artikli 3 lõike 1 nõuetele, mille kohaselt võib seemet turule viia siis, kui see on ametlikult sertifitseeritud kui sertifitseeritud seeme, esimese põlvkonna sertifitseeritud seeme või teise põlvkonna sertifitseeritud seeme.
                  
               
                     (2)
                  
                  
                     Seda hindamist ei ole veel lõpule viidud, sest katse mitme aspektiga seoses tuleb koguda täiendavat teavet pikema aja jooksul. Seepärast on vaja ajutise katse kestust pikendada.
                  
               
                     (3)
                  
                  
                     Seni on kõnealuses ajutises katses osalenud kuus liikmesriiki. Võttes arvesse kõnealuse katse kestuse pikendamist, on asjakohane võimaldada uutel liikmesriikidel katsega ühineda hiljemalt 31. detsembril 2019.
                  
               
                     (4)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust 2014/150/EL muudetakse järgmiselt.
            
                        a)
                     
                     
                        Artikli 3 lõikes 1 asendatakse fraas „2017. aasta jaanuar“ fraasiga „31. detsember 2019“.
                     
                  
                        b)
                     
                     
                        Artiklis 19 asendatakse fraas „31. detsembril 2018“ fraasiga „28. veebruaril 2021“.
                     
                  
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 9. oktoober 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT 125, 11.7.1966, lk 2309/66.
         
            (2)  Komisjoni 18. märtsi 2014. aasta rakendusotsus 2014/150/EL ajutise katse korraldamise kohta, mille raames kehtestatakse teatavad erandid nõukogu direktiiviga 66/402/EMÜ taimeliikide nisu, odra, kaera ja maisi populatsioonide turustamise kohta ette nähtud sätetest (ELT L 82, 20.3.2014, lk 29).